
ΑΝΑΚΟΙΝΩΣΗ

Καταχώρισης στο Γενικό Εμπορικό Μητρώο, στην Ανώνυμη Εταιρία με την επωνυμία: «ΓΙΟΥΡΟΑΓΚΡΟ ΑΝΩΝΥΜΗ ΕΤΑΙΡΕΙΑ», με διακριτικό τίτλο: «-» με Αρ. Μ.Α.Ε.: 64173/55/Β/07/13, και Αρ. Γ.Ε.Μη.: 014655435000
 MERGEFIELD ACTIVE_TITLE 
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΚΙΛΚΙΣ 
Στις 15.10.2013 καταχωρήθηκε στο Γενικό Εμπορικό Μητρώο (Γ.Ε.ΜΗ.) με Κ.Α.Κ.: 108465 το από 30.06.2013 Πρακτικό της Τακτικής Γενικής Συνέλευσης των Μετόχων της Ανώνυμης Εταιρείας με την επωνυμία:  «ΓΙΟΥΡΟΑΓΚΡΟ ΑΝΩΝΥΜΗ ΕΤΑΙΡΕΙΑ», με διακριτικό τίτλο: «-» με Αρ. Μ.Α.Ε.: 64173/55/Β/07/13, και Αρ. Γ.Ε.Μη.: 014655435000MERGEFIELD MAE , που εδρεύει στο Δήμο Κιλκίς (Ανδρέα Παπανδρέου 14, 61100 Κιλκίς) σύμφωνα με το οποίο οι μέτοχοι αποφάσισαν ομόφωνα και χωρίς καμία αντίρρηση την τροποποίηση των Άρθρων 12 και 18 του καταστατικού της εταιρείας.
Στο Άρθρο 12 προστίθεται ότι το Διοικητικό Συμβούλιο εισηγείται και η Γενική Συνέλευση εγκρίνει τη χορήγηση δανείων σε πελάτες της εταιρίας έντοκα με το ισχύον κατ΄ έτος επιτόκιο των εντόκων γραμματίων του ελληνικού δημοσίου.

Στο Άρθρο 18 προστίθεται ότι δίνεται η δυνατότητα στην Τακτική Γενική Συνέλευση με απόλυτη πλειοψηφία να εγκρίνει σχετική εισήγηση του διοικητικού συμβουλίου για χορήγηση δανείων σε πελάτες, προκειμένου αυτοί να προμηθευτούν εμπορεύματα της επιχείρησης έντοκα με επιτόκιο που θα προτείνει το Διοικητικό Συμβούλιο και θα εγκρίνει η Γενική Συνέλευση.
Επομένως τα παραπάνω άρθρα διαμορφώνονται πλέον ως εξής:

Άρθρο 12ο.

 Αρμοδιότητες του Διοικητικού Συμβουλίου

1.-Στο Διοικητικό Συμβούλιο ανήκει η εκπροσώπηση, η διοίκηση και η διαχείριση των υποθέσεων της Εταιρείας, με εξαίρεση τα θέματα και τις περιπτώσεις που εμπίπτουν κατά τον νόμο ή κατά το παρόν καταστατικό στην αποκλειστική εξουσία και αρμοδιότητα της Γενικής Συνέλευσης. Ειδικότερα το Διοικητικό Συμβούλιο της Εταιρίας έχει το δικαίωμα να ενεργεί τις παρακάτω, ενδεικτικά αναφερόμενες πράξεις: Αποφασίζει, προσδιορίζει και ελέγχει τις δαπάνες, προσλαμβάνει, τοποθετεί, ανακαλεί και απολύει το προσωπικό της Εταιρίας και καθορίζει τη μισθοδοσία και τις αποζημιώσεις αυτού. Υπογράφει υπό την Εταιρική επωνυμία κάθε πράξη, έγγραφα και συμβάσεις και συνομολογεί υποχρεώσεις στο όνομα της Εταιρίας. Ενεργεί κάθε πράξη διαχειρίσεως, ανταλλαγές επισκευές, ασφαλίσεις, αγορές πρώτων υλών και εμπορευμάτων, μισθώσεις και εκμισθώσεις κινητών και ακινήτων, εισπράξεις απαιτήσεων, ανανεώσεις και παρατάσεις δανείων με αντάλλαγμα και κάθε πράξη διαθέσεως των αντικειμένων της εμπορίας της εταιρίας και καθορίζει τους όρους αυτών. Αποφασίζει την ανάληψη της αντιπροσωπείας οίκων του Εξωτερικού και του Εσωτερικού και προσδιορίζει τους όρους αυτής. Αποφασίζει για την σύναψη κάθε φύσεως συμβάσεων με οποιονδήποτε τρίτο, αυτοτελώς ή σε συνεργασία ή συνεταιρισμό με τρίτους και για τους όρους αυτών και συνομολογεί υποχρεώσεις στο όνομα της εταιρίας. Αποφασίζει περί αφέσεως χρέους, παραιτήσεως και περί αποδοχής κάθε παραιτήσεως από κάθε δικαίωμα και προνόμιο και των όρων αυτών, στις σχέσεις της Εταιρίας με το Δημόσιο ή ιδιώτες. Εκχωρεί απαιτήσεις της Εταιρίας και αποδέχεται εκχωρήσεις προς αυτήν. Δανείζεται στο όνομα της εταιρίας και για τις ανάγκες αυτής και αποφασίζει για σύναψη δανείων με οποιουσδήποτε όρους κρίνει συμφέροντες εκτός δανείου με ομολογίες. Ανοίγει πιστώσεις και χρησιμοποιεί τις παρεχόμενες στην εταιρία πιστώσεις. Εισπράττει κάθε απαίτηση και λογαριασμό της εταιρίας Ενεργεί προεξοφλήσεις και χορηγεί προκαταβολές. Εκδίδει, αποδέχεται, οπισθογραφεί και προεξοφλεί συναλλαγματικές, γραμμάτια σε διαταγή και τραπεζικές ή άλλης φύσεως επιταγές και κάθε άλλο τίτλο σε διαταγή, εκδίδει, παραλαμβάνει, εξοφλεί φορτωτικά έγγραφα, υπογράφει διασαφήσεις και ενεργεί κάθε πράξη παραλαβής ή αποστολής εμπορευμάτων από ή στο εξωτερικό ή στο εσωτερικό. Αποφασίζει για την αγορά, πώληση ή ανταλλαγή ακινήτων και κινητών με οποιουσδήποτε όρους ή για ανέγερση κτισμάτων για τις ανάγκες της εταιρίας. Αναλαμβάνει ή αναθέτει κατασκευές στον κύκλο δραστηριότητας της εταιρίας και αποφασίζει για τους όρους κάθε εργολαβικής σύμβασης. Αποφασίζει για την χρησιμοποίηση των διαθέσιμων κάθε φορά κεφαλαίων της εταιρίας Διορίζει και παύει τους πράκτορες και εντολοδόχους της εταιρίας και καθορίζει τις υποχρεώσεις αυτών. Αποφασίζει για την κτήση ακινήτων και εγγραφή υπέρ της εταιρίας και για την σύσταση σε βάρος αυτής υποθήκης ή προσημειώσεως για εξάλειψη αυτών και παραίτηση από προνόμιο υποθήκης, αγωγής εγγυήσεως ή άλλου δικαιώματος για επιβολή ή άρση κατασχέσεως κινητών και ακινήτων της εταιρίας σε συναλλαγές για ευόδωση του εταιρικού σκοπού. Εκπροσωπεί την εταιρία ενώπιον των τακτικών,  διοικητικών, φορολογικών και κάθε άλλης κατηγορίας δικαστηρίων, συμπεριλαμβανομένου του Συμβουλίου Επικρατείας και του Αρείου Πάγου καθώς και ενώπιον κάθε δικαστικής και δημόσιας αρχής. Αποδέχεται αποφάσεις, ασκεί ένδικα μέσα, καταργεί δίκες, συνομολογεί διαιτησίες και ενεργεί κάθε πράξη για προστασία των συμφερόντων και αξιώσεων της εταιρίας. Διορίζει και παύει πληρεξούσιους δικηγόρους της εταιρίας και καθορίζει την αμοιβή τους. Αποφασίζει την σύμπραξη και συνεργασία τη εταιρίας με κάθε τρίτο ημεδαπό ή αλλοδαπό φυσικό πρόσωπο καθώς και την συμμετοχή της εταιρίας σε οποιασδήποτε μορφής εταιρία με παρόμοιους σκοπούς. Κλείνει και ελέγχει τα βιβλία της εταιρίας, προτείνει τις αποσβέσεις που πρέπει να ενεργηθούν σε επισφαλείς απαιτήσεις και κάθε φύσεως δαπάνες εγκαταστάσεις, τις κρατήσεις που πρέπει να γίνουν για τον σχηματισμό των αποθεματικών και τα διανεμητέα μερίδια. Κατά τη ενάσκηση των παραπάνω εξουσιών και αρμοδιοτήτων του Διοικητικού Συμβουλίου επιφυλάσσονται πάντως οι διατάξεις των άρθρων 10, 22 και 23α του Κωδ. Ν. 2190/1920. 2.-Το Διοικητικό Συμβούλιο μπορεί να αναθέτει σε ένα ή περισσότερα μέλη του ή στους διευθυντές της Εταιρείας ή άλλους υπαλλήλους της Εταιρείας ή και τρίτους την άσκηση εξουσιών ή αρμοδιοτήτων του, γενικώς ή ειδικώς, για ορισμένες πράξεις.3.-Το Διοικητικό Συμβούλιο μπορεί με ειδικές εξουσιοδοτήσεις που παρέχονται με τους νόμιμους τύπους να αναθέτει εν όλω ή εν μέρει σε ένα ή περισσότερα μέλη του Διοικητικού Συμβουλίου, σε διευθυντές της εταιρείας, σε υπαλλήλους της ή σε τρίτους, τη διοίκηση και διεύθυνση συγκεκριμένων υποθέσεων της εταιρείας στα πλαίσια της παρεχόμενης σ' αυτά εξουσιοδότησης.4. Το Διοικητικό συμβούλιο μπορεί, αποκλειστικά και μόνο εγγράφως να αναθέτει την άσκηση όλων των εξουσιών και αρμοδιοτήτων του (εκτός από αυτές που απαιτούν συλλογική ενέργεια) καθώς και την εκπροσώπηση της εταιρίας σε έναν ή περισσότερους Διευθύνοντες συμβούλους που ενεργούν από κοινού. Ρητά ορίζεται ότι σε αυτήν την περίπτωση την εταιρία δεσμεύουν μόνον υποχρεώσεις από συναλλαγματικές ή επιταγές που φέρουν την υπογραφή του Διευθύνοντος συμβούλου, κάτω από την εταιρική επωνυμία. Όταν υπάρχει ένας διευθύνων σύμβουλος δεσμεύει αυτός μόνος με την υπογραφή του την εταιρία. Όταν υπάρχουν δύο (2) ή περισσότεροι σύμβουλοι η εταιρία δεσμεύεται με την υπογραφή όλων ανεξαιρέτως των Διευθυνόντων συμβούλων. Σε περίπτωση κωλύματος ενός των συμβούλων η εταιρία εκπροσωπείται από τον ορισθέντα δι' ειδικού πληρεξουσίου έτερο διευθύνοντα σύμβουλο, ο οποίος υπογράφει μόνος του και για λογαριασμό του εντολέα νόμιμα και δεσμευτικά για την εταιρία.

Στη συνέχεια με απόφαση της Τακτικής Γενικής Συνέλευσης στις 30.06.2013 υπήρξε τροποποίηση  όπου το  διοικητικό συμβούλιο της εταιρείας εισηγείται και η Γενική Συνέλευση εγκρίνει τη χορήγηση δανείων σε πελάτες της εταιρείας έντοκα με το ισχύον κατ’ έτος επιτόκιο των εντόκων γραμματίων του ελληνικού Δημοσίου.

Άρθρο 18ο

1.-Η Γενική Συνέλευση των μετόχων αποτελεί το ανώτατο όργανο της Εταιρείας και δικαιούται να αποφασίζει για κάθε υπόθεση που αφορά την Εταιρεία. Οι αποφάσεις της δεσμεύουν και τους μετόχους εκείνους που διαφώνησαν ή ήταν απόντες.2.-Η Γενική Συνέλευση είναι μόνη αρμόδια να αποφασίζει: α) Για τροποποιήσεις του Καταστατικού, στις οποίες υπάγονται και η αύξηση ή η μείωση του κεφαλαίου, πλην των παρ. 1 και 2 του άρθρου 6 του παρόντος. β) Για συνομολόγηση δανείων με ομολογίες που αναφέρονται στα άρθρα 3α, 3β, και 3γ του ΚΝ, 2190/1920. γ) Για έγερση πολιτικής αγωγής κατά των μελών του Διοικητικού Συμβουλίου λόγω παράβασης των καθηκόντων τους. δ) Για την εκλογή των μελών του Διοικητικού Συμβουλίου και για τον καθορισμό της αμοιβής τους. ε) Για την εκλογή των ελεγκτών και των αναπληρωτών τους. στ) Για έγκριση του ετήσιου Ισολογισμού. ζ) Για τον τρόπο διάθεσης των ετήσιων κερδών και τον προσδιορισμό του μερίσματος που θα διαμενηθεί στους μετόχους. η) Για συγχώνευση της Εταιρείας, για παράτασή της ή για διάλυσή της πριν από λήξη της διάρκειάς της. θ) Για το διορισμό εκκαθαριστών. ι) Για κάθε άλλο ζήτημα που φέρεται στη Γενική Συνέλευση είτε από τους δικαιούμενους σύμφωνα με τις σχετικές διατάξεις του παρόντος Καταστατικού να ζητήσουν τη σύγκληση της έκτακτης Γενικής Συνέλευσης των μετόχων, είτε από το Διοικητικό Συμβούλιο εφόσον αυτό δεν θα μπορούσε ή δεν θα ήθελε να αναλάβει τις ευθύνες για την επίλυση ορισμένου ζητήματος που ανάγεται στην αρμοδιότητά του. ια) Για απαλλαγή των μελών του Διοικητικού Συμβουλίου και των Ελεγκτών από την ευθύνη της διαχείρισης.

Με απόφαση της τακτικής Γενικής Συνέλευσης στις 30.06.2013 δίνεται η δυνατότητα στην Τακτική Γενική Συνέλευση με απόλυτη πλειοψηφία να εγκρίνει σχετική εισήγηση του Διοικητικού Συμβουλίου για χορήγηση δανείων σε πελάτες, προκειμένου αυτοί να προμηθευτούν εμπορεύματα της επιχείρησης έντοκα με επιτόκιο που θα προτείνει το διοικητικό συμβούλιο και θα εγκρίνει η Γενική Συνέλευση.
Σχετικό έγγραφο ελέγχου Περιφερειακής Ενότητας Κιλκίς: ΕΜΤ 3053/10.10.2013.
Με Εντολή Προέδρου

Ο Διευθυντής

Γεώργιος Ηλιάδης







